kardosdrur/scandi-wiki huggingface dataset:
Khodoriv

Khodoriv (; ) er en by i Stryj rajon, Lviv oblast i det vestlige Ukraine. Den har omkring 9.108 indbyggere (2021).

Byen blev nævnt første gang i 1394. I mange historiske dokumenter omtales det som Khodoriv-stav. I mange dokumenter hedder det Khodoriv-stav. Det er forbundet med et mandsnavn Fedir og situationen i byen over en stor sø. I det 15. århundrede fik Khodoriv bystatus og et våbenskjold .

Khodoriv var et af de store industricentre i Zjydatjiv raion og Lviv oblast, med mere end 10 fremstillings- og andre fabrikker, herunder sukkerfabrik og fabrikation af måleinstrumenter. I byen er der tre gymnasier. Khodoriv har altid været et stort jernbaneknudepunkt i regionen.

Kilder

Eksterne henvisninger 

 
 castles.com.ua - Khodoriv
 https://khodoriv.info/ Nyheder om Khodoriv (på ukrainsk)

Byer i Lviv oblast
Zjydatjiv

Zjydatjiv () er en by i Stryj rajon i Lviv oblast (region) i det vestlige Ukraine. Det lokale styre administreres af Zjydatjivs byråd. Byens befolkning er ca. 10.525 indbyggere (2021).

Zjydatjiv ligger ved floden Stryj. Den har to skoler og et ukrainsk gymnasium.

Navn 

Byen har historisk set haft mange navnevarianter, der afspejler dens komplekse fortid, herunder  og  (Zidichov). Den blev nævnt første gang i 1164 under navnet Udech. I dokumenter fra det 14. til det 17. århundrede blev byen omtalt som Zudech, Zudachiv, Sudachiv, Zidachiv, Sidachiv, Zudechev med flere.

Kilder

Eksterne henvisninger 

 

Byer i Lviv oblast
Lori Loughlin

Lori Loughlin, 28 juli 1964 i Queens i New York, er en amerikansk skuespiller. Loughlin er bedst kendt for sin rolle i Hænderne Fulde og Hænderne Fulde – igen, hvor hun spiller Rebecca Donaldson, kæreste og senere kone til Jesse Katsopolis.

Filmografi

Eksterne henvisninger 
 

Skuespillere fra New York
McArine

"McArine" er en sang af den danske gruppe Shu-bi-dua og er fra deres fjerde album, Shu-bi-dua 4. Sangen er indspillet i folk-stil med akustiske guitarer og keltisk stemning. Titlen kan bevidst forveksles med "margarine", og fra tid til anden kalder gruppens fans den ved dette navn. Teksten er en fortælling om en gammel skotte ved navn McArine, der bor ved Loch Ness-søen i Skotland. "Han har næsten ingen penge, men det varer sikkert længe, inden gamle McArine er død", synger Michael Bundesen med tillagt skotsk dialekt.

Sangen er en humoristisk karikatur på, hvordan skandinaver opfatter skotter. McArine er nærig, han vil ikke giftes, for det er for dyrt, og han brygger sin egen whisky og spiller på sækkepibe. Idéen til fortællingen om den gamle skotte og den tilhørende melodi, er lavet af Shu-bi-dua-guitaristen Claus Asmussen ifølge Michael Hardinger.

Efter udgivelsen 
"McArine" udkom sammen med den øvrige del af 4'eren i juli 1977. Sangen har været blandt Shu-bi-duas allermest spillede til koncerter gennem årene og regnes som et meget populært nummer. I løbet af 90'erne og 00'erne begyndte bandet som en live-gimmick af tilføje det spanske dansenummer "Macarena" til afslutningen af McArine.

Medvirkende 
 Michael Bundesen: Sang
 Michael Hardinger: Guitar, kor
 Claus Asmussen: Guitar, kor
 Bosse Hall Christensen: trommer, kor
 Niels Grønbech: Bas

Referencer

Eksterne henvisninger 
 "McArine" på YouTube
 "McArine" (tekst), Shu-bi-dua 4

Kilder

Litteratur 
 

Sange fra 1977
Shu-bi-dua-sange
Sibel Alaş

Sibel Alaş (født 1975 i İstanbul, Tyrkiet) er en tyrkisk pop og elektronisk musik sangerinde.

Diskografi

Album 
 Fem (1996)
 Çocuk (1998)
 Carpe Diem (2006)
 Sibel Alaş, Koleksiyon serisi (2006)
 Carpe Diem [Limited Edition] 3 CD (2006)
 Herkes Gibisin (2014)

Hit sange 
 "Adam" (1995)
 "Firarım Ben" (1996)
 "Bin Yıldız" (1996)
 "Çok Ayıp" (1998)

Sangere fra Tyrkiet
Personer fra Istanbul
Sima Sarıkaya

Sima Sarıkaya (født 1975 i İstanbul, Tyrkiet) er en tyrkisk pop og elektronisk musik sangerinde.

Diskografi

Album 
 Herşeye Rağmen (1996)
 Bul Beni (2010)
 5+1 (2013, Maxi Single)

Hit sange 
 "Herşeye Rağmen" (1996)
 "Yeminliyim" (1996)
 "Adresim Aynısı" (1996)
 "Bul Beni" (2010)
 "Haydi Gel Benimle Ol" (2013)

Sangere fra Tyrkiet
Personer fra Istanbul
Nordex

Nordex SE er en tysk multinational producent af vindmøller. Virksomheden blev etableret i 1985 i Give. I dag er hovedkvarteret i Rostock med ledelsesfunktioner i Hamborg.
Produktionen foregår i Rostock, Mexico og Kina I 1995 blev Nordex første 1 MW vindturbine serieproduceret.

I 2016 blev vindmølledivisionen af spanske Acciona fusioneret med Nordex.

Anno 2013 inkluderer virksomhedens vindturbiner to platforme på henholdsvis 2,4 MW og 3,3 MW.

Kilder 

Fremstillingsvirksomheder fra Tyskland
Vindturbineproducenter
Eugen Onegin (film fra 1911)

Eugen Onegin (, translit.: Jevgenij Onegin) er en russisk stumfilm fra 1911 instrueret af Vasilij Gontjarov.

Filmen er baseret på Aleksandr Pusjkins versroman af samme navn.

Medvirkende 
 Ljubov Varjagina som Tatjana
 Aleksandra Gontjarova som Olga
 Pjotr Tjardynin som Onegin
 Aleksandr Gromov som Lenskij
 Arsenij Bibikov som Gremin

Referencer

Eksterne henvisninger 
 

Russiske film fra 1911
Stumfilm fra Rusland
Aleksandr Pusjkin
Film baseret på bøger
Anna Karenina (film fra 1914)

Anna Karenina () er en russisk stumfilm fra 1914 af Vladimir Gardin.

Filmen er baseret på Lev Tolstojs roman af samme navn fra 1877.

Medvirkende 
 Maria Germanova som Anna Karenina
 Vladimir Sjaternikov som Karenin
 Mikhail Tamarov som Vronskij
 Zoja Barantsevitj som Kittie
 V. Obolenskij som Levin

Referencer

Eksterne henvisninger 

 

Russiske film fra 1914
Stumfilm fra Rusland
Film baseret på bøger
En adelsmands rede

En adelsmands rede (, translit.: Dvorjanskoje gnezdo) er en russisk stumfilm fra 1914 instrueret af Vladimir Gardin.

Filmen er baseret på Ivan Turgenevs klassiske roman af samme navn.

Filmen er i og ved en gammel villa nær Moskva i sommeren 1914. På grund af krigsudbruddet blev filmpremieren udskudt til begyndelsen af 1915.

Handling 
Efter at have brudt forholdet til sin hustru vender Fjodor Lavretskij tilbage til den gamle ejendom, hvor han boede som barn. Der møder han sine naboer og forelsker sig i Lisa Kalitina. Han læser i avisen, at hustruen er død, og han beslutter sig for at fortælle Lisa om sine følelser for hende. Efter en kærlighedserklæring vender Lavretskij hjem og møder sin kone, der uventet ankom, da hun alligevel ikke var død. Det er uacceptabelt for Lisa, der elsker Lavretskij. Hun vil ikke ødelægge et ægteskab, og hun beslutter sig for at gå ind i kloster.

Medvirkende 
 Olga Preobrazjenskaja som Liza
 Mikhail Tamarov som Lavretskij
 Jelizaveta Uvarova som Varvara
 Ljudmila Sytjova som Marfa Timofejevna
 Vladimir Sjaternikov som Lemm

Referencer

Eksterne henvisninger 
 

Russiske film fra 1914
Stumfilm fra Rusland
Dramafilm fra Rusland
Film baseret på bøger
Drama i futuristens cabaret nr. 13

Drama i futuristens cabaret nr. 13 (, translit.: Drama v kabare futuristov № 13) er en russisk stumfilm fra 1914 instrueret af enten Vladimir Kasjanov eller Mikhail Larjonov. Det er formentlig verdens første avantgarde film.

Filmen blev vist sidste gang i Leningrad i 1930'erne. Filmen anses som bortkommet, men enkelte billeder er dog fortsat bevaret. Sidste gang den blev vist offentligt i slutningen af 30'erne i Leningrad Cinema House.

Filmen er optaget af Kasjanov sammen med medlemmer af den avantgardistiske/futuristiske russiske kunstnersammenslutning "Æslets hale". Filmen er en "tragikomedie" og et forsøg på at skabe en filmparodi på en kriminalfilm/eventyrfilm. Premieren fandt sted den 28. januar 1914, da kunstnersammenslutningen allerede var opløst.

Medvirkende 
 Vsevolod Maksimovitj
 David Burljuk
 Vladimir Burljuk
 Natalja Gontjarova
 Mikhail Larionov

Referencer

Eksterne henvisninger 
 

Russiske film fra 1914
Stumfilm fra Rusland
Avantgarde
Vladimir Kasjanov

Vladimir Kasjanov (russisk: Влади́мир Па́влович Касья́нов) (født den 12. juni 1883 i Odessa i det Russiske Kejserrige, død den 24. november 1960 i Moskva i Sovjetunionen) var en russisk filminstruktør, skuespiller og manuskriptforfatter.

Filmografi 
 Drama v kabare futuristov № 13 (Драма в кабаре футуристов № 13, 1914)

Referencer

Eksterne henvisninger 

 

Filminstruktører fra Rusland
Regeringen Jean Castex

Regeringen Jean Castex består af partier og grupperinger, der er med i Emmanuel Macron's præsidentielle flertal. Regeringen blev dannet den 3. juli 2020.

Regeringen består af enkeltmedlemmer fra uafhængige højre og fra uafhængige venstre samt af partimedlemmer fra La République en marche ! (LREM), Den demokratiske Bevægelse (MoDem), Det radikale Parti (RAD), Agir, Territorier i fremgang – Den sociale reformbevægelse (TdP), og En Commun (EC).

Markante ministre 
 Jean Castex, statsminister, uafhængige højre

 Barbara Pompili, minister for økologisk omstilling, En Commun  (EC), La République en marche ! (LREM), Parti écologiste (PÉ), tidligere Europa Økologi De Grønne (EELV) og De Grønne (LV), . 

 Joël Giraud, statssekretær for landdistrikterne indtil marts 2022, derefter minister for Territorial Sammenhold og Lokale Myndigheder, La République en marche ! (LREM) og Det radikale Parti (RAD),  tidligere Den radikale Bevægelse – Social og Liberal (MRSL) og Det radikale Venstreparti.
 
 Annick Girardin, minister for havet, La République en marche ! (LREM) og Det radikale Parti (RAD),  tidligere Den radikale Bevægelse – Social og Liberal (MRSL) og Det radikale Venstreparti. I år 2000 stiftede hun den regionale bevægelse Cap sur l'avenir (CSA), som hun stadig er leder af.
  

Castex, Jean
Det 1002. trick

Det 1002. trick (, translit.: Tysatja vtoraja khitrost) er en russisk stumfilm fra 1915 instrueret af Jevgenij Bauer.

Handling 
En kvinde bedøver sin ægtemand, så hun kan mødes med en anden mand. Ægtemanden vågner dog op, og hun må gemme mand nr. 2. i et skab. Da ægtemanden er ved at låse skabet op, benytter hun trick nr. 1002 til at få ægtemanden til at tro, at alt er godt.

Medvirkende 
 Lina Bauer
 S. Rassatov
 Sergej Kvasnitskij

Referencer

Eksterne henvisninger 

 

Russiske film fra 1915
Stumfilm fra Rusland
Komediefilm fra Rusland
U kamina

U kamina () er en russisk stumfilm fra 1917 af Pjotr Tjardynin.

Medvirkende 
 Vera Kholodnaja
 Vladimir Maksimov som Pesjjerskij
 Vitold Polonskij som Lanin

Referencer

Eksterne henvisninger 

 

Russiske film fra 1917
Stumfilm fra Rusland
Morten Laursen Vig

Morten Laursen Vig (6. maj 1930 - 26. marts 2022), var rigsbibliotekar.

Morten Laursen Vig var provstesøn fra den nordvestjyske landsby Bøvlingbjerg. Han blev cand. mag. i historie fra Aarhus Universitet i 1960. Han blev først ansat på Statsbiblioteket i Aarhus, siden blev han førstebibliotekar ved Odense Universitetsbibliotek, hvorefter han blev overbibliotekar ved Roskilde Universitetsbibliotelk i perioden 1972-86. I 1986 udnævntes til rigsbibliotekar, som han var frem til 1997.

Morten Laursen Vig havde gennem årene mange tillidsposter i både den hjemlige og den internationale biblioteksverden. Han var bl.a. formand for Danmarks Forskningsbiblioteksforening 1982-1984  og medlem af Syddansk Universitets bestyrelse 1990-98. Han var også redaktør og forfatter til biblioteksfaglige og bibliotekshistoriske værker.

Udvalgt litteratur 
 Morten Laursen Vig, Jes Petersen og Morten Hein (red.): Erik Allerslev Jensen. Festskrift i anledning af 80 års dagen den 22. maj 1991. 1991.
 Morten Laursen Vig: ”Karl V. og Kommissionen”. I: Mellem bøger, bit og brugere, Statsbiblioteket 1977-2002. Statsbiblioteket. 2002.
 Morten Laursen Vig: ”En forenings fødsel. Historien om hvordan Danmarks Forskningsbiblioteksforening blev til”,’’ DF-Revy’’ 26:3, 2003.
 Morten Laursen Vig: ”Visionen om forskningsbibliotekernes overordnede struktur. Aspekter af dansk bibliotekspolitik i 1960erne og 1970erne og Forskningsbibliotekernes Målsætningsudvalg”. I: Umisteligt! Festskrift til Erland Kolding Nielsen. 2007.

Noter 

Bibliotekarer fra Danmark
Lozova

Lozova () eller Lozovaya () er en by i Kharkiv oblast (provins) i det østlige Ukraine. Den fungerer som administrationscenter i Lozova rajon (distrikt). Lozova er vært for administrationen af Lozova urban hromada (kommune).

Geografi
Losowa ligger i en højde af 189 moh. på bredden af Brytaj (), en 84 km lang biflod til Bereka, ca. 120 km syd for oblastcentret Kharkiv.
Hovedvejene T-21-07 og T-21-13 går  gennem byen.

Byen er opdelt i to hoveddele, den ene hedder Gorod og den anden hedder Raion.

Historie 
Byen, der blev grundlagt i 1639, fik byrettigheder i 1869. Allerede i 1869 blev der åbnet en jernbanestation på Sevastopol-Charkiv-jernbanelinjen, og senere blev flere linjer åbnet, hvilket gjorde byen til et vigtigt jernbaneknudepunkt .

Den 27. oktober 2008 skete der en eksplosion i et militærdepot, men der var ingen tilskadekomne eller dødsfald.

Referencer

Eksterne henvisninger 

 

Byer i Kharkiv oblast
Bent Pedersen

Bent Mathiasen Pedersen (født 11. august 1926 i Nyborg, død 30. maj 2010 i Fuengirola, Spanien) var den længstsiddende borgmester i Birkerød, med embedsperioder 1966-78 og 1982-89, valgt for Venstre. Bent Pedersen var tillige i mange år medlem af Frederiksborg Amtsråd.

Bent Pedersen voksede op på Fyn som eneste barn i en familie, der drev en lille købmandsforretning. Som den første i sin slægt blev han student og kunne med støtte hjemmefra fortsætte med at læse på Københavns Universitet. Efter afsluttet juridisk embedseksamen arbejdede han som fuldmægtig i Landsskatteretten 1953-1966.

Bent Pedersen blev i 1951 gift med Inger Marie Larsen, datter af tidligere arbejds- og socialminister Søren Peter Larsen. Sammen fik parret tre børn. Det var med flytningen til hustruens barndomshjem i Birkerød i 1953, at Bent Pedersen knyttede forbindelse til den by og kommune, hvor han senere fik sit virke i byråd og byledelse.

Efter i flere år at have været aktiv i Venstres Ungdom blev Bent Pedersen opfordret til at stille op til kommunalvalget, og her blev han i 1962 valgt ind på et af Venstres to mandater. Birkerød var en konservativ højborg, hvor den konservative gruppe i kommunalbestyrelsen var tæt på at have flertallet, og hvor Venstre var det andet, meget lille, borgerlige parti.

Bent Pedersen opbyggede imidlertid hurtigt et tillidsfuldt forhold til de øvrige partier, så han ved det efterfølgende valg i 1966, hvor Venstre gik et mandat frem, kunne samle alle partier, undtagen de konservative, og dermed sikre sig et flertal og med udgangspunkt i kun tre mandater blev i stand til at besætte borgmesterposten.

Denne alliance mellem Venstre, Radikale, Socialdemokratiet, SF og senere VS blev i mange år fundamentet for hans politiske arbejde, men da de konservative var kommet sig over chokket, lykkedes det også at inddrage dem i beslutningsprocesserne.

I de næsten 40 år Bent Pedersen var involveret i byens udvikling, heraf godt halvdelen af tiden som borgmester, fordobledes befolkningstallet i Birkerød, som ændrede sig fra at være en lille villaby med udgangspunkt i stationen til at blive et fuldt udbygget bysamfund med seks skoler, nyt rådhus, store idrætsanlæg og kulturcenter.

Bent Pedersen udgav i 2003 i samarbejde med Axel Bredsdorff erindringsbogen Med blik for Birkerød.

Referencer

Eksterne henvisninger 
 Hvor storbyens skygge strejfer landet, Birkerød fra landsogn til storkommune, Rudersdal Kommune/Rudersdal Museer 2008, af Niels Peter Stilling
 Arkiv.dk har billeder fra Bent Pedersens virke

 Danske Kommuner Borgmesterfakta
 Nekrolog i Frederiksborg Amts Avis 1. juni 2010 ved wied
 Mindeord af Ulla Koch-Nielsen

Borgmestre fra Venstre
Personer fra Nyborg
Eftertro

Eftertro er en forening, der har til formål at yde rådgivning, støtte og netværk til dem, der har oplevet negativ social kontrol i forbindelse med deres religiøse fællesskab eller ved at bryde med en religiøs tro. Foreningen har rådsøgende og medlemmer på tværs af religiøse fællesskaber, bl.a. Jehovas Vidner, Islam, Scientology og Jesu Kristi Kirke af Sidste Dages Hellige (også kendt som mormoner). Da foreningen blev lanceret i maj 2016 og var den dermed den første forening i Danmark, der kunne tilbyde eksmuslimer rådgivning og støtte.   

Eftertro er stiftet af frivillige, der selv har oplevet at forlade en religion, tvivle på Gud eller som har oplevet negativ social kontrol i deres religiøse fællesskab. Foreningen blev drevet af frivilliges kræfter og midler. 

Eftertro afholdt kaffemøder, der er samtalegrupper, hvor brugerne delte deres erfaringer med hinanden. Siden november 2021 var kaffemøderne været ledt af certificerede mødeledere. Selvom kaffemøderne ikke er et terapeutisk tilbud, tilbyder de et rum, hvor brugernes erfaringer deles med ligesindede.

Referencer

Foreninger fra Danmark
Tjuhujiv

Tjuhujiv (}) eller Chuguev () er en ukrainsk by i Kharkiv oblast. Byen er administrativt centrum i Tjuhujiv rajon (distrikt). Den er vært for administrationen af Tjuhujiv hromada , en af Ukraines hromadaer.

Byen er en traditionel garnisonsby på bredden af floden Donets med 32.000 indbyggere (2019). Udover den egentlige by er den også opdelt i de to landsbyer Kluhyno-Bashkyriwka () og Vasyliv Chutir () (indtil 2016 ).

Syd for landsbyen løber Kharkiv-Balashov jernbanen.

Historie 
Byens grundlæggelsestidspunkt er omstridt, idet de historiske påstande varierer fra 1540 til 1627. Nogle akademikere mener, at byen blev bygget på ordre fra Ruslands første zar Ivan den Grusomme, der regerede fra 1547 til 1584.

Et militærfort blev bygget ved siden af byen i 1638 af ukrainske kosakker af Yakiv Ostryanyn (se Ostryanyn-opstanden) på ordre fra den moskovitiske zar Mikhail Fedorovich. En militær tilstedeværelse af en eller anden form i nærheden af Tjuhujiv har været til stede lige siden.

Militær historie 

Under Sovjetunionens regering blev basen et vigtigt militært træningscenter. Den har været hjemsted for det sovjetiske luftvåbens pilotakademi og Den Røde Hærs artilleriskole. Der er nu en ukrainsk luftvåbenbase nær byen. I september 2020 styrtede et ukrinsk militært transportfly ned undere landing på basen og 22 mennesker omkom.

I dag 
Der er otte skoler i Tjuhujiv (1.-11. klasse), hvor flere frivillige fra Fredskorpset har været ansat siden 2004.

Indtil 18. juli 2020 var Tjuhujiv indlemmet som en by af oblast betydning og centrum for Tjuhujiv Kommune. Kommunen blev nedlagt i juli 2020 som en del af den administrative reform i Ukraine, som reducerede antallet af raioner i Kharkiv oblast til syv. Området i Tjuhujiv Kommune blev slået sammen til Tjuhujiv raion.

Som en del af russiske invasion af Ukraine blev en beboelsesejendom beskudt af russiske styrker den 24. februar 2022. En 14-årig dreng blev dræbt.

Galleri

Referencer

Eksterne henvisninger 

 

Byer i Kharkiv oblast
Alopecia areata

Alopecia areata er pletvist hårtab. Sygdommen kan indebære en alvorlig belastning for selvopfattelse og livskvalitet. Hvis alt hår på hovedet tabes, betegnes tilstanden alopecia totalis, og hvis hårtabet er total over hele kroppen, bruges betegnelsen alopecia universalis.

 

Autoimmune sygdomme
Mis

MIS eller mis har flere betydninger:
 Hovedbetydning: Mis (kattefamilien), kort for missekat - øgenavn for et (kælent) dyr i kattefamilien og især om en tamkat
 Må ikke slettes - kort for
 mis- - præfiks fra norrønt; forkert, forfejlet (fx misvisende, misinformere, mistillid, misunde)
 mis- - præfiks fra græsk; (hade) (fx misantropi)
 Mænd i sort, MIS - populær konspirationsteori, der vedrører mystiske personer forbundet til UFOer
 Mis - er et fransk efternavn fx :en:Jean-Michel Mis
 Mis (Trentino) - bydel i den italienske kommune Sagron Mis i provinsen Trient
 Mis (flod) - biflod til Cordevole i Norditalien
 Misima Island Airport, MIS - IATA-kode
 Skede (kønsorgan) - kendt øgenavn for skede

Se også
 MIS-kondensator - metal-isolator-halvleder-kondensator
 Misser - tegneseriekat
 Mads og Misse - tegneserie
 MIS-C - Multisystem inflammatory syndrome in children
Veninder

Veninder kan henvise til:

 Veninder (dokumentarfilm) – dansk dokumentarfilm fra 1994 af Vibe Mogensen
 Veninder (film fra 1936) – sovjetisk film fra 1936 af Leo Arnsjtam
 Veninder (film fra 2005) – dansk spillefilm fra 2005 af Charlotte Sachs Bostrup
 Veninder (sang) – sang af Sys Bjerre
Mib

MIB, MiB eller mib har flere betydninger:
 Mebibyte, MiB - multibel antal bytes
 Men in Black, MiB - populær konspirationsteori, der vedrører mystiske personer forbundet til UFOer
 Men in Black franchise serie - humoristisk filmserie om rumvæsener og hemmelige agenter som prøver at holde rumvæsenerne og deres klodsede virkninger hemmelige for menneskeheden.
 Men in Black
 Men in Black II
 Men in Black 3
 Men In Black (protestgruppe) - navnet på en gruppe af personer, der i slutningen af 2020 og starten af 2021 har gennemført demonstrationer i København, Aarhus og Aalborg.
Gran Premio Miguel Indurain 2022

Gran Premio Miguel Indurain 2022 var den 73. udgave af det spanske cykelløb Gran Premio Miguel Indurain. Det 203,2 km lange linjeløb blev kørt den 2. april 2022 med start og mål i Estella-Lizarra i regionen Navarra. Løbet var en del af UCI ProSeries 2022. Løbet blev vundet af Warren Barguil fra .

Resultater

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2022
UCI ProSeries 2022
Hromada

Hromada () er en grundlæggende enhed for administrativ opdeling i Ukraine, svarende til en kommune. De blev oprettet af Ukraines regering den 12. juni 2020. Lignende udtryk findes i Polen (gromada) og i Hviderusland (hramada). Den bogstavelige oversættelse af dette udtryk er "fællesskab", på samme måde som de udtryk, der bruges i vesteuropæiske stater, såsom Tyskland (Gemeinde), Frankrig (kommune) og Italien (comune).

Historie 
I historien om Ukraine og Hviderusland optrådte sådanne foreninger først som landsbysamfund, som samlede deres møder for at diskutere og løse aktuelle spørgsmål. I 1800-tallet var der en række politiske organisationer med samme navn. 

Før 2020 var de grundlæggende enheder for administrativ opdeling i Ukraine landdistriktsråd, landsbyråd og byråd, som ofte blev omtalt med det generiske udtryk hromada.

Ukraines forfatning og nogle andre love, herunder "loven om lokalt selvstyre", uddelegerer visse rettigheder og forpligtelser for "hromada". Typer af hromadaer omfatter byer, by-agtige bebyggelser, landlige bebyggelser og landsbyer. I sit udkast til forfatningsændringer fra juni 2014 foreslog den ukrainske præsident Petro Poroshenko at ændre de administrative inddelinger i Ukraine, som bør omfatte oblaster (regioner), rajoner (distrikter) og hromadaer (kommuner).

Den 5. februar 2015 vedtog det ukrainske parlament loven "om frivillig sammenslutning af territoriale samfund", som skaber nye "sammenlagte hromader", hvorved forskellige typer hromadaer kan fusionere og danne en ny samlet administrativ enhed. Nye lokalvalg i disse forenede territoriale samfund er siden blevet afholdt.

Den 12. juni 2020 fastlagde Ukraines regering  det grundlæggende niveau for administrativ opdeling af Ukraine, der dækker hele landets territorium undtagen Krim. Alle tidligere etablerede hromadaer, såvel som allerede eksisterende hromadaer, blev underordnet af nye enheder kaldet blot hromadas eller territoriale fællesskaber (ukrainsk: територіальна громада).

Kilder og henvisninger 

Subnationale enheder i Ukraine